
* Hramuri multe în această perioadă: al Bisericii, Sf. Maxim, 
al Asociaţiei Sf. er. Iosif cel Milostiv (de care se ocupă Mihai Ţepeş) 
şi al strănii fetelor (Sf. Lavrentie al Cernigovului). Tuturor să le aju- 
te sfinţii în lucrare şi spre mântuire! 


+ Duminica aceasta se întăreşte obştea cu încă un încreștinat: Pavel 


-Dimitrios, al treilea copil al fraţilor Pavel (avocatul) şi Oana. Să 
se facă pricină de mântuire pentru tot neamul! 


Un ochi râde, altul plânge: pomi înfloriţi în ianuarie 


+ Săptămâna trecută a adormit fostul rege al Greciei, 
Constantin al II-lea. El a fost înmormântat alături de fa- 
milia regală, în Grecia, fiind prohodit de toţi ierarhii Bisericii 
Ortodoxe greceşti. (sursa: orthodoxtimes.com) 


+ Asociaţia „Glasul Vieţii”, înfiinţată de Părintele Dan Da- 
maschin, a cumpărat, din donațiile strânse, clădirea unui 
hotel din Iaşi, în care va înfiinţa un spital social. Instituţia 
va oferi servicii medicale gratuite. Investiţia în clădire a fost 
de un milion de euro şi urmează ca amenajările şi dotările să 
necesite încă atât. (sursa: basilica.ro) 


Mănăstirea Noul Ierusalim, Istra-Rusia 

* În Washington va fi construit Muzeul Victimelor Co- 

munismului, cel mai mare din lume. Istoria comunismului românesc va fi inclusă pe harta acestuia. România 

va susţine proiectul printr-o contribuţie financiară destinată construirii Muzeului Victimelor Comunismului din 

Washington DC, precum şi dotării secţiei care prezintă victimele regimului comunist din România. (sursa: basili- 
ca.ro) 


OLGA DE PITRAY 


CAVALERUL 


ni 


OLGA DE PITRAY A DUMINICA ș 


Cavalerul de duminică. O poveste despre curaj şi demnitate 
SI i E) 


şi demnitate 
| rca e 


„După roadele lor îi veţi cunoaşte” căci „orice pom bun face roade bune” şi orice ma- 
nifestare a binelui va atrage după sine binele. Despre acest bine şi frumos de care 
avem nevoie mai mult ca oricând în vieţile noastre, ne vorbeşte atât de limpede cartea 
de faţă. 

Desfăşurând firul poveştii lui Roland, fiu al unui pictor talentat şi moştenind el însuşi 
darul şi măiestria părintelui său, autoarea Olga de Pitray, ultimul copil al celebrei 
Contese de S&gur, ne învăluie subtil, punându-ne în situaţia de a reflecta la propria 
noastră verticalitate, la curajul şi demnitatea pe care le (mai) avem, oare, ascunse sub 
carapacea egoismului, a materialismului și a indiferenţei omului contemporan. 


Arhiva pdf a revistei: https://archive.org/search.php?query=Maximina+pentru+suflet&sort=-publicdate 
Contact: revista.maximina Egmail.com sau la tel. 0734.104.372. Mulţumim tuturor pentru rugăciuni şi ajutor 

Foaie ortodoxă pentru sufleţ 


Sfinţii 
săptămânii 
D 22 - Sf. Ap. Timotei; Sf. Mc. 


Anastasie Persul; Dosoftei Heres- 
cu, episcopul Rădăuţilor (1789) 


L 23 - Sf. Sf. Mc. Clement al An- 
cirei; Sf. Mc. Agatanghel; Sf. Pă- 
rinţi de la Sinodul al VI-lea Ecu- 
menic 


Mărt. Aspazia Oţel-Petrescu 
(2018) 


M 24 - Sf. Cuv. Xenia din Roma; 
Sf. Cuv. Xenia din Sankt Pe- 
tersburg; Sf. Cuv. Neofit Zăvorâ- 
tul din Cipru; Sf. Cuv. Filoteu 
(întemeietorul mănăstirii Filoteu) 


Mi 25 - Sf. ler. Grigorie Teologul; 
Sf. Ier. Bretanion al Tomisului; Sf. 
Cuv. Anatolie de la Optina; Sf. Noi 
Mucenici: de la Oranki (78 ie- 
rarhi, 2.700 preoţi, 2.000 călugări 
şi 3.400 monahii, ucişi între 1917- 
1921) 


Dezlegare la ulei 


J 26 - Sf. Ier. Iosif cel Milos- 
tiv al Moldovei; Sf. Cuv. Xeno- 
font, soția Maria şi fiii Arcadie şi 
Ioan; Sf. Cuv. Ammun (de la Pate- 
ric) 


Mărt. Cicerone Ioniţoiu (2014) 


V 27 - Sf. ler. Ioan Gură de Aur - 
aducerea moaştelor; Sf. Impără- 
teasă Marciana 


Dezlegare la ulei 


S 28 - Sf. Cuv. Efrem Sirul; Sf. 
Cuv. Isaac Sirul 

Lâncezeala | 
duhovnicească 


Suntem de o vreme în Biserică şi parcă totul merge tot mai potic- 
nit, nu mai avem râvna de la început... 


Oaată, într-o discuţie 
despre viaţa monahală, 
un părinte mi-a spus că 
cea mai mare problemă 
a monahismului con- 
temporan este nehotă- 
rârea. S-ar putea spune, 
probabil, acelaşi lucru 
nu numai despre călu- 
gări, ci şi despre mulţi 


dintre creştinii noştri 
din ziua de azi. Hotă- 
rarea, curajul și no- 
bleţea duhovniceas- 
că care vine împreu- 
nă cu ele sunt din ce 
în ce mai greu de 
aflat. Însă dacă oame- 
nii ar înţelege cu toată 
fiinţa lor, în întreaga 
viaţă, că cel mai impor- 


tant lucru — indiferent 
de câte piedici sau ispite 
ar avea — este să mergi 
către Dumnezeu, să-I fii 
credincios Lui, atunci 
nu s-ar mai clătina din 
credință atât de mult 
încât să o piardă. Criza 
credinţei despre care 
vorbii se vede mai ales 
la adolescenţii noştri. 

Copii de 8-9 ani merg la biserică şi 
cântă în strană, uimindu-i şi încân- 
tându-i pe toţi în jurul lor. Insă când 
ajung pe la 14-16 ani, mulţi dintre ei 
— dacă nu majoritatea — nu mai vin 
la biserică. 


Copiilor nu li se face cunoștință 
cu Dumnezeu. Bine, e drept, au 
fost familiarizați cu slujbele, cu rân- 
duiala din biserică şi cu vieţile 
sfinţilor povestite pe înţelesul lor. 
Însă cu Dumnezeu nimeni nu le-a 
făcut cunoştinţă. Nu s-au întâlnit 
niciodată cu El. Din pricina asta, 
părinţii, şcolile de duminică şi — 
oricât de trist ar fi! — preoţii le con- 
struiesc casa credinţei copilăriei pe 
nisip, iar nu pe piatra care este Hris- 
tos. Cum e posibil ca nişte copii să 
nu-L observe pe Dumnezeu, în ciuda 
tuturor eforturilor cât se poate de 
sincere ale adulţilor de-a le insufla 
credinţa? Cum e posibil să se ajungă 
la situaţia în care copiii să nu-şi gă- 
sească înlăuntru puterea să-L vadă 
pe Mântuitorul Hristos în viaţa lor 
de copii şi în Scriptură? Pentru a 
răspunde la această întrebare, trebu- 
ie să ridicăm încă o problemă legată 
de adulţi — şi care se reflectă în copi- 
ii noştri ca într-o oglindă. Astfel de 
lucruri se întâmplă atunci când pă- 
rinţii, preoţii una învaţă şi alta 
trăiesc. Asta este cea mai infricoşă- 
toare lovitură pe care o poate suferi 
fragilitatea credinţei din copilărie — 
o dramă insuportabilă pentru mintea 
sensibilă a copiilor. 


Şi în cazul adulţilor se întâmplă ace- 

laşi lucru. Şi noi ne rănim unii pe 
alţii, prin credinţa noastră căldicică, 
prin încălcările noastre cu bună- 
ştiinţă ale poruncilor Evangheliei, 
prin vieţile noastre lipsite de curăţie. 
Încet-încet, oamenii încep să creadă 
că un creştin poate să ducă viaţa cum 
îi convine. Când se ajunge aici, cei 
care au venit la credință la vârsta 
matură îşi pierd treptat interesul 
pentru viaţa duhovnicească; ajung să 
fie obosiţi de toate lucrurile astea. 
Nu au o comuniune reală cu 
Dumnezeu, ceea ce înseamnă că nu 
au viaţă în duh. In primii trei-patru 
ani de credinţă, Ortodoxia e intere- 
santă; noua viaţă e captivantă şi eşti 
copleşit de un val de impresii noi. 
Dar apoi toate devin rutină. Probabil 
asta seamănă cu viaţa de familie. Pe 
măsură ce trece timpul, trebuie să 
facem eforturi şi să răbdăm —să ne 
răbdăm pe noi, în primul rând. E, 
într-adevăr, greu. Oamenii care vin 
la credinţă, să zicem, la 25 de ani, 
mai au încă în faţă 50 de ani de astfel 
de eforturi. Aşa a fost dintotdeauna; 
nu trebuie să ne mirăm. Uscăciu- 
nea aceasta este, de regulă, o 
etapă de neocolit în viaţa du- 
hovnicească. Sf. Teofan Zăvorâtul, 
de pildă, a scris multe lucruri intere- 
sante pe tema asta. Partea asta de 
„drum” este o „pustie” prin care 
omul trebuie să treacă. Din păcate, 
nu toţi fraţii si surorile noastre 
reuşesc să o depăşească. Sunt şi unii 
care se împotmolesc definitiv — şi cu 
multă plăcere — în aceste nisipuri 
sterpe. Poate fi cumplit de greu să-i 
tragi afară! 


În Sfânta Scriptură se spune foarte 
lămurit cum să-ţi readuci sufle- 
tul la viaţă, cum să ţi-l faci din nou 
tânăr şi viu: „Căutaţi-L pe Domnul, 
şi viu va fi sufletul vostru“ (Psalm 
68:33). Caută-L pe Dumnezeu cu 
orice preţ — cu încăpățânare şi tena- 
citate! Și atunci făgăduinţa Domnu- 
lui lisus Hristos se va împlini: 
„Căutaţi şi veţi afla” (Matei 7:7; Luca 
11:9). Dar dacă nu-L mai căutăm pe 
Dumnezeu, dacă s-a pierdut setea 
după Dumnezeu, dacă s-a pierdut 
dorinţa, atunci avem motive serioase 
de îngrijorare. Trebuie să folosim 
orice mijloc posibil pentru a trezi în 
sufletul nostru această dorință. Fără 
de ea, nu putem dobândi nimic bun. 
Sau, în cel mai bun caz, va trebui să 
aşteptăm — aşa cum aştepţi ploaia 
izbăvitoare pe un pământ uscat — să 
fim trecuţi prin încercări extraordi- 
nare, prin boli, dureri adânci şi ispi- 
te. 


Cea mai mare bucurie în viaţa 
duhovnicească este să desco- 
peri mereu ceva nou. Poartă în 
minte bucuria cu care te-ai trezit 
duminică dimineaţă ca să te duci la 
Liturghie; nesaţul cu care ai citit din 
Sfinţii Părinţi, descoperind tot tim- 
pul ceva nou. Dacă Evanghelia nu ne 
mai arată nimic nou, asta nu în- 
seamnă decât că noi suntem cei care 
ne-am închis şi nu mai lăsăm să ne 
fie arătat nimic nou. Purtaţi în minte 
cuvintele lui Hristos, adresate Biseri- 
cii din Efes: „Adu-ţi aminte dragos- 
tea ta cea dintâi“! 


Cu pașii prin lume... 


Păşesc cu paşii prin lume, 
Pe frunzele moarte, dar vii, 
Pe străzile înguste de lume, 


Pe coline departe, pustii. 


Păşesc cu paşii prin lume, 
Și în mii de priviri eu mă pierd, 


Totul în jur e o minune, 


Sfiind să apară... stingher. 


Păşesc cu paşii prin lume, 
Mă străduiesc să nu pier, 
Știu că omul e o minune, 


Un dar de acolo, din cer. 


Păşesc cu paşii prin lume, 


M. O. 


Și îmi aduc aminte de EL, 
În braţe mă duce pe culme, 


Mă cară ca eu să nu pier. 


Păşesc cu paşii prin lume, 
Nesiguri sunt, dar cu El, 
Cu dragoste mă ţine de mână, 


Păşesc mai departe cu El. 

nişti toţi cei care aveau avere. Așa 
am aflat de bănăţenii duşi în Bără- 
gan, pe care comuniștii i-au lăsat 
pe un câmp şi le-au zis „faceți ce 
vreți”. Majoritatea erau înstăriți, 
pentru că au fost oameni harnici şi 
şi-au făcut gospodărie frumoasă 
fiecare. Sigur că nu le-a convenit 
comuniştilor că ei aveau avere. Şi 
părinţii mei au fost bogaţi, foarte 
bogaţi. Au avut pământ foarte 
mult. Tata s-a dus înainte de răz- 
boi în Austria şi a adus toate maşi- 
nile pentru agricultură. Aveam 
maşină de treierat grâu şi veneau 
toţi din împrejurimi să treiere la 
noi. Tatăl meu avea mulţi prieteni 
la Oradea, oameni cu carte, avo- 
caţi. 


Pe mine m-au dat la liceu la Mar- 
ghita şi apoi la Oradea. Și ne-am 
reluat viaţa noastră de la ţară. Se 
organizau baluri, aveam de toate. 
La baluri veneau ofiţeri din armata 
română, iar unul dintre ei s-a în- 
drăgostit de sora mea mai mare. 
Venea în fiecare duminică după- 
masă, călare pe un cal frumos, cu 
cizme cu pinteni, și o curta pe sora 
mea, Maria. Până la urmă s-au 
hotărât să se căsătorească şi a fost 
nuntă mare, cu dansuri la modă... 
(aici doamna Stela a început să 
cânte un cântec de atunci) 


Dar apoi, în comuna noastră, Cheţ 
a fost înfiinţată miliția comunistă. 
O femeie care se înţelegea cu ma- 
ma locuia gard în gard cu sediul 
miliției, iar mama a rugat-o să fie 
atentă la ce se vorbeşte acolo şi să- 
i spună dacă vor să facă ceva îm- 
potriva noastră. Iar femeia aceea a 
auzit într-o zi că urmează să vină 
comuniştii să ne ducă şi pe noi, ca 
pe bănăţeni. Și a venit să ne spună 
că ne vor ridica a doua zi diminea- 
ţă. Ce să faci? Ce să iei? Am plecat 
de acasă, vorba aceea, cu mâinile 
în buzunar... 

ap. 


Familia Chiş, în anii primului refugiu la Arad (dna Stela e fetița din mijloc) 


A doua oară... 


Da... şi ne-am dus pe jos 8 kilo- 
metri, până la Marghita. Acolo am 
mers la un avocat, prieten al tată- 
lui meu, iar acela ne-a dus la un 
sălaş al lui (o căsuţă pe care o avea 
pe pământul său). 


Ce s-a întâmplat? Nu v-au prins 
comuniştii? 


Nu, căci eram ascunși. lar după o 
vreme ne-am dus cu trenul la 
Arad. Am ajuns din nou aici. 


La Arad aveaţi pe cineva, mai 
rămăsese cineva din familie, să vă 
ajute? 


Nu. 
Aşa că ați luat-o iar de la capăt? 


Da. Nici atunci nu a fost uşor. În 
Arad era armata rusă şi într-o 
noapte, nişte militari de-ai lor au 
intrat pe geam să fure mâncare de 
la noi. Dar noi am scăpat. Ştiam că 
mai ales la ţară, soldaţii ruşi prin- 


deau femeile şi-şi băteau joc de 
ele. Așa că mamele vopseau chipu- 
rile fetelor cu vopsea neagră, le 
îmbrăcau în haine vechi şi rele, ca 
să nu le cunoască. 


Familia dvs. a avut de suferit? 


Fratele meu era student la Medici- 
nă şi împreună cu câţiva prieteni s 
-au hotărât să fugă în străinătate, 
că vedeau că nu au şanse mari aici 
cu comuniştii. Așa că au mers pâ- 
nă la graniţa cu Dunărea şi au tre- 
cut-o înot. A ajuns în Iugoslavia, 
dar acolo a fost prins şi trimis îna- 
poi în ţară. A făcut câţiva ani de 
închisoare. Iar apoi nu a mai putut 
termina medicina. 


Şi tatăl meu a fost închis o vreme, 
că era chiabur, cum ziceau comu- 
niştii, dar nu ne-a povestit ce a 
păţit în închisoare. Așa au fost 
atunci vremurile... 


Vă mulţumim! 


Mergeam cu bunicul de mână la biserică, de Paşti, 
iar pe malul celălalt am văzut cum se aruncau în 
Nistru, la Mihailovka, crucea, clopotele şi clopotniţa 
unei biserici. Probabil, biserica din sat. Totul se în- 
tâmpla în vuiet de tractoare cu şenile. Atunci, buni- 
cul ne-a spus nouă, copiilor, următoarele cuvinte, 
pe care le-am considerat — şi le consider încă — tes- 
tamentul său politic: Priviţi, ţineţi minte şi nu uitaţi 
niciodată ce înseamnă comunismul! 


Să luăm aminte 


Vom plăti niște facturi cumplite. În afară de războ- 
iul care ne aşteaptă, ne mai aşteaptă o revoltă şi o 
invazie. Revolta va fi războiul dintre noi care este 
mai cumplit decât un război şi deja se văd cele două 
tabere. Oamenii văd că există disensiuni între aşa- 
zişii conducători ai noştri şi aceste două tabere se 
vor încăiera între ele şi vor determina războiul. 


ASPAZIA OŢEL-PETRESCU 

Interviul săptămânii 


REFUGIERILE, 


prin ochi de copil 


Doamna Stela, de care are grijă de mulţi ani sora 

noastră Doina-Petronia, este nonagenara obștii. 
Deşi nu o mai vedem de câtăva vreme la slujbe, a rămas aceeaşi femeie iubitoare de Biserică 
şi de Dumnezeu, dar în egală măsură şi de neamul românesc. Vorbeşte cu demnitate despre 
anii grei prin care a trecut de mic copil. 


În ce an şi unde v-aţi născut? 


În 1931, în luna mai, în satul Cheţ, 
la 8 kilometri de Marghita, oraş din 
judeţul Bihor. 


Copilăria a fost o perioadă linişti- 
tă? 


Liniştită... până pe la 8 ani. Pe ur- 
mă au venit şi problemele. Politice. 


Este vorba de cedarea Ardealului 
de Nord, prin dictatul de la Viena, 
din 30 august 1940, cedarea care a 
cuprins şi o parte din judeţul Bi- 
hor, unde locuiaţi. Ce s-a întâm- 
plat cu familia dus.? 


Era toamna lui 1940 şi frig afară. 
Eu şi sora mea mai mare eram în 
casă, ne jucam pe covor, uşor îm- 
brăcate şi desculţe, că era cald în 
casă, părinţii făceau foc bun, că 
aveam pădure şi lemne. Mama s-a 
dus la fântână după apă şi a venit 
un soldat ungur, cu pălărie cu pene, 
şi a întrebat-o unde e familia. Iar ea 
a zis că numai copiii sunt şi stau în 
casă. Tata era la Beiuş ca să-i în- 
scrie pe fraţii mei la liceu. 


Atunci soldatul i-a spus să ne scoa- 
tă afară din casă, dar mama i-a zis 
să aştepte, să ne îmbrace, că e frig. 
„Cum v-am găsit, aşa vă ducem!”,i 
-a zis el mamei. Aşa că ne-a pus 
într-o căruţă, iar noi eram desculţe. 
Nu ne-a lăsat să luăm absolut nimic 
cu noi. Am lăsat acolo toată averea, 
şi nu era puţină, căci aveam mobilă 


Biedermeier, îmbrăcată în piele de 
Cordoba şi cristaluri multe - tatei îi 
plăcea să servească pe toţi elegant, 
când veneau la noi. 


Unde v-au dus? 


La Marghita. Şi acolo ne-au aruncat 
într-un vagon de vite. Şi ne-au zis 
soldaţii că unde mergem nu avem 
nevoie de nimic. După ce au închis 
vagonul, nu am mai putut ieşi decât 
când ne-a dat voie să mergem la 
toaletă, iar atunci ne păzea cu puș- 
ca, să nu fugim. Îmi amintesc de 
vagonul acela că erau paie pe jos, 
ne era frig şi ne era şi frică. Eram 
cu mama şi cu sora mea şi ne era 
foame, că nu ne-a dat nimeni de 
mâncare după ce ne-au închis aco- 
lo. Nu ştiam ce vor face cu noi. În 
vagon, pe lângă mulţi alţii, erau şi 
doi tineri căsătoriţi, iar soţia numai 
ce născuse, era cu copilaşul în bra- 


ţe. 


Trenul a pornit şi ne-a dus până la 
noua graniţă, unde ne-a preluat 
armata română şi ne-a dus cu alt 
tren până la Arad, unde ne-am în- 
tâlnit cu tata şi cu fraţii mei. 


Aici ce aţi făcut? 


Statul român a avut grijă de noi, 
refugiații. Ne era frig şi ne-au dus 
într-o încăpere să ne încălzim şi să 
mâncăm ceva. lar soldaţii români 
ne-au spus: „Să nu plângeţi, că 
numai un minut dacă întârzia tre- 
nul nostru, ungurii se pregătiseră 


să arunce benzină peste vagoane şi 
să vă dea foc!”. Apoi ne-au trimis 
la evreii din Arad care aveau came- 
re mai multe şi am stat o vreme la 
ei în gazdă. Iar după un timp, statul 
ne-a dat nişte bani împrumut, să 
putem să începem să ne câştigăm 
pâinea. Tata a folosit aceşti bani 
cumpărând un restaurant în zona 
Teatrului. Afacerea a mers şi el a 
putut să restituie împrumutul către 
stat. Apoi, tata a vândut restauran- 
tul şi a cumpărat o brutărie. Eu am 
făcut şcoala primară la Arad. 


Însă între timp au venit americanii 
să ne bombardeze, că eram aliaţi cu 
nemţii. Imi amintesc că au distrus 
zona gării, căci brutăria era în 
apropiere şi noi locuiam în curte. 
În spatele casei a căzut o bombă şi 
am văzut celălalt apartament din 
curte distrus. Noi nu am păţit ni- 
mic, dar nu a fost uşoară acea peri- 
oadă. Parcul de la Podgoria era 
atunci o pădure mult mai mare şi 
prin copacii distruşi se vedeau bu- 
căţi de oameni pe care îi prinsese 
bombardamentul. 


Când s-a retrocedat Ardealul, nu v 
-aţi întors acasă? 


Unchiul meu a avut gândul acesta, 
să ne întoarcem cu toţii la averea 
noastră. De fapt la pământ, căci din 
casă fusese luat tot. Dar părinţii 
mei nu prea au vrut, însă unchiul i- 
a convins până la urmă. Și aşa că ne 
-am întors la Cheţ. Dar între timp 
au început să fie vânaţi de comu- 

Acest cuvios a fost unul din marii 
călugări ai monahismului românesc 
din secolul XIX. S-a născut în anul 
1771 în oraşul Focşani, din vestita 
familie de dregători moldoveni, 
Roseti. Părinţii săi, Nicolae şi Pela- 
ghia, l-au crescut în frică de Dum- 
nezeu şi l-au dat să înveţe carte ro- 
mânească şi grecească, după obice- 
iul vremii. La vârsta de douăzeci de 
ani, părinţii voiau să-l căsătorească; 
dar el, pe ascuns, s-a dus la Mănăs- 
tirea Neamţ să se facă monah. Sf. 
Paisie trăia încă şi i-a devenit du- 
hovnic, învăţându-l atât meşteşugul 
duhovnicesc, cât şi pe cel al cărţilor. 
După trei ani de ascultare este călu- 
gărit şi apoi rânduit ca ucenic la 
tipografia mănăstirii. Aici ajunge 
tipograf iscusit şi lucrează la tipări- 
rea Vieţilor Sfinţilor. 


Dorind să sporească în nevoinţa 
călugărească şi să urmeze părinte- 
lui său duhovnicesc, Sf. Iosif de la 
Văratec (după adormirea Sf. Pai- 
sie), a plecat din Mănăstirea Neamţ 
şi s-a făcut sihastru în pădurile din 
jurul Schitului Nechit. Aici petrece 
în linişte 12 ani, ajungând un mare 
lucrător al rugăciunii lui lisus. In 
anul 1823 pleacă spre Sfântul Mun- 
te, dar este oprit la Bucureşti de 
prietenul său, mitropolitul Grigorie 
Dascălul (şi el ucenic al Sf. Paisie), 
ca să-i organizeze tipografia. După 
trei ani de ascultare la Mitropolia 
Ungrovlahiei, în anul 1826 pleacă la 
Muntele Athos, unde stă numai doi 
ani din cauza răscoalelor balcanice. 


În anul 1829 se întoarce în Moldova 
şi ajunge pustnic în Muntele Ho- 
raița. În anul următor este făcut 
preot şi arhimandrit la Iaşi, de mi- 
tropolitul Veniamin Costachi. In 
anul 1831 întemeiază Mănăstirea 
Horaiţa şi devine primul ei stareţ, 


MaxiMina 


Oamenii lui Dumnezeu 


ARHIM. IRINARH ROSETI, 
Inima care 
a reînviat Taborul 


păstorind această mănăstire până 
în anul 1843 şi formând un sobor 
de peste 70 de călugări. Apoi, lă- 
sând stareţ pe unul din ucenici, 
pleacă la Locurile Sfinte cu ierodia- 
conul Nectarie Banul şi se stabilesc 
pe Muntele Tabor. Acolo petrec 
împreună 16 ani în desăvârşită si- 
hăstrie şi dorire de Dumnezeu, răb- 
dând multe ispite de la oameni şi de 
la diavoli. În anul 1859 începe con- 
strucţia unei mari biserici de piatră 
pe Tabor, în cinstea Schimbării 
Domnului la Faţă, dar nu reuşeşte 
s-o termine. 


La 26 decembrie 1859, cuviosul 
arhimandrit, stareţ şi duhovnic Iri- 
narh se mută la cele veşnice, şi este 
înmormântat în biserica începută 
de el pe Tabor şi terminată de uce- 
nicul său. După câţiva ani, osemin- 
tele sale au fost strămutate în par- 
tea de miazăzi, alături de ctitoria sa. 


Locuitorii din părţile Galileii îl pre- 
țuiau foarte mult pe Cuviosul Iri- 
narh. Toţi alergau la el pentru sfat 
şi spovedanie. Încă îi dăduse Dum- 
nezeu dar că, dacă făcea rugăciune 
pentru vreun bolnav, se făcea sănă- 
tos; iar cei ce nu năşteau copii ve- 
neau la sfinţia sa cu credinţă şi le 
citea rugăciuni, îi binecuvânta şi le 
zicea: „După credința voastră, să 
vă asculte Dumnezeu cererea!” Şi 
îndată se împlinea dorinţa lor. 


Spunea ierodiaconul Nectarie, uce- 
nicul său, că într-o zi, o femeie ma- 
homedană din satul Daburia, de la 
marginea muntelui Tabor, a urcat 
cu copilul în braţe pe munte la cuvi- 
osul cerându-i să se roage pentru el 
că era bolnav de moarte. 

- De ce vii la mine, i-a zis el, preot 
creştin fiind eu? Du-te la popa vos- 
tru şi la doctori. 

- Nu mă duc la nimeni altul. Eu am 
venit la Dumnezeu şi la sfinția ta şi 
cred că, de vei citi fiului meu, se va 
face sănătos. 


Iar părintele, văzând credinţa ei, a 
binecuvântat şi a sfinţit apa, apoi a 
stropit copilul, i-a citit câteva rugă- 
ciuni, l-a însemnat cu semnul Sfin- 
tei Cruci şi a zis: 

- Crede în Dumnezeu, femeie, şi 
mergi cu pace, că fiul tău se face 
sănătos. 

Într-adevăr, cum a ajuns acasă, co- 
pilul s-a făcut sănătos. De bucurie, 
femeia a spus minunea aceasta în 
tot satul. 


Şi auzind hogea din sat de vindeca- 
rea copilului, s-a mâniat şi a zis 
bărbatului acelei femei: „De ce lă- 
saţi femeile voastre de se duc la 
ghiaurul acela din munte să citeas- 
că copiilor voştri?”. Atunci, omul, 
mâniindu-se, a zis: „Mâine dimi- 
neaţă mă duc să-l împuşc.” Deci, 
urcând pe Tabor, a intrat in chilia 
Cuviosului Irinarh, căutând să-l 
ucidă. Dar bătrânul se ruga în pă- 
dure. Atunci cu voia lui Dumnezeu 
a orbit arabul şi, ieşind afară, nu 
găsea cărarea să coboare. Întâl- 
nindu-l, părintele l-a întrebat: „De 
unde eşti, omule, şi pe cine cauţi?” 

- Iartă-mă, părinte, că ţi-am gre- 
şit. Eu sunt bărbatul femeii căreia i 
-ai făcut copilul sănătos. Îți mulţu- 
mesc, omule al lui Dumnezeu. Dar 
m-au ocărât mai-marii satului şi 
eu am venit să te ucid. Insă, Dum- 
nezeu n-a voit să-ți fac ţie rău celui 
ce mi-ai făcut bine şi, m-a pedepsit, 
că, iată, am orbit şi nu văd pe unde 
să merg. 

Atunci  cuviosul, milostivindu-se 
spre el, l-a luat de mână şi i-a zis: 

- Vino să-ți arăt eu cărarea că, de 
acum, cu darul lui Dumnezeu, vei 
vedea, că ţi-ai cunoscut greşeala şi 
te-ai pocăit. Dumnezeu să te ierte, 
mergi în pace. 

Din clipa aceea arabul a văzut şi a 
coborât sănătos la casa lui. 


1.G. 

Pr. Dumitru Stăniloae 

Trepte către Cer 


DELICATEŢEA SFINȚILOR 


A 

In persoana sfântului, prin disponi- 
bilitatea sa în relaţii, prin extrema sa 
atenţie faţă de celălalt, prin prompti- 
tudinea cu care se dăruie lui Hristos, 
umanitatea este tămăduită şi înnoi- 
tă. Cum se manifestă în mod concret 
această umanitate înnoită? Sfântul 
lasă să se întrevadă faţă de fiecare 
ființă umană un comportament plin 
de delicateţe, de transparenţă, de 
puritate în gânduri şi în sentimente. 


Delicateţea sa se răsfrânge chiar şi 
asupra animalelor şi a lucrurilor, 
pentru că, în tot şi în toate, el 
vede un dar al iubirii lui Dum- 
nezeu şi pentru că nu vrea să 
rănească această iubire tratând 
aceste daruri cu nepăsare și cu 
indiferenţă. El respectă pe fiecare 
om şi fiecare lucru şi, daca un om 
sau chiar un animal suferă, el le ara- 
tă o compasiune profundă. 


Sfântul Isaac Sirul spune despre 


compasiunea sfântului: „Ce este un 
suflet, o inimă plină de compasiune? 
Este o ardere a inimii pentru 
fiecare făptură: pentru oameni, 
pentru păsări, pentru animale, pen- 
tru târâtoare, pentru diavoli. Gân- 
dul la ele ori vederea lor îi face pe 
sfinţi să verse din ochi şiroaie de 
lacrimi. Iar compasiunea adâncă şi 
intensă, care stăpâneşte inima sfin- 
ților, îi face incapabili să suporte 

vederea celei mai mici răni, oricât 
de neînsemnate, făcute vreunei făp- 
turi. Pentru aceasta, ei se roagă în 
tot ceasul cu lacrimi, chiar şi pentru 
animale, pentru duşmanii adevăru- 
lui şi pentru cei ce le fac rău.” 


Această compasiune descoperă o 
inimă delicată, extrem de sensibilă, 
străină de orice asprime, indiferenţă 
şi brutalitate. Ea ne arată că înăs- 
prirea este roada păcatului şi a 
patimilor. În comportamentul 


sfântului, până şi în gândurile lui, nu 
se întâlneşte nici vulgaritate, nici 
josnicie, nici meschinărie. Nici urmă 
de afectare, nici lipsă de sinceritate. 
În el, culminează gingăşia, sensibili- 
tatea, transparenţa şi ele se asociază 
curăţiei, atenţiei generoase faţă de 
oameni, disponibilităţii prin care el 
participă cu toată fiinţa sa la proble- 
mele şi la necazurile lor. 


Există într-adevăr o distincţie şi o 
nobleţe plină de afecţiune în aceste 
forme superioare ale gingăşiei care 
lasă în urmă distincţia şi noblețea 
obişnuite, distante şi formale. Aceas- 
tă gingăşie nu evită contactele cu 
oamenii cei mai umili şi nu se sperie 
de situaţiile în care alţii ar crede că 
se înjosesc. Modelul acestei gingăşii 
este kenoza lui Hristos, pogorârea 
Lui. El n-a vrut să rămână departe 
de păcătoşi, nici de femeile pe care le 
ocolesc cei ce ţin la reputaţia lor. 
Kenoza lui Hristos este o gingăşie 
spirituală. EI Îşi arată, prin aceasta, 
voinţa de a nu-i apăsa pe cei umili, 
de a nu-i stânjeni. Prin kenoză, El a 
vrut să deschidă drum spre inima 
lor. Prin gingăşie, voia să îi facă 
să renunţe la brutalitate în loc ca 
ei să persiste într-o duritate în care 
disprețul celui inferior corespunde 
celui al superiorului. 


Graţie unei conştiinţe a cărei sensibi- 
litate a fost hrănită şi desăvârşită 
prin această sensibilitate a lui Dum- 
nezeu făcut Om pentru oameni, la 
care ei participă, sfinţii sesizează 
stările de spirit cele mai discre- 
te ale celorlalţi și evită tot ce ar 
putea să-i contrarieze, fără a omite 
totuşi să-i ajute să triumfe asupra 
slăbiciunilor lor şi să-şi învingă difi- 
cultăţile. De aceea, un sfânt este cău- 
tat ca un confident al secretelor celor 
mai intime. Căci el este capabil să 
citească la ceilalţi o nevoie abia schi- 
ţată, tot lucrul bun pe care ei îl pot 
dori. El se grăbeşte atunci să împli- 

nească această cerere şi se dăruie în 
întregime. Dar el citeşte la ceilalţi şi 
necurăţiile lor, chiar şi pe cele pe 
care ei le ascund mai abil. Compasi- 
unea sa devine atunci curăţitoare 
prin forța delicată a propriei sale 
curăţii şi prin suferinţa pe care i-o 
provoacă intenţiile rele ale celorlalţi 
sau dorinţele lor perverse. Și aceas- 
tă suferință rămâne în el. 


Din persoana sfântului, se revarsă 
mereu un duh de generozitate, de 
autojertfire, de atenţie, de partici- 
pare, fără nicio grijă față de sine, o 
căldură care îi încălzeşte pe ceilalți 
şi care le dă sentimentul că au do- 
bândit putere şi îi face să simtă bu- 
curia de a nu fi singuri. Sfântul este 
mielul nevinovat, totdeauna gata să 

se jertfească, să ia asupra sa dureri- 
le celorlalţi, dar şi un zid neclintit 
pe care toţi se pot sprijini. Partici- 
pând astfel la destinul celorlalţi, el 
face uneori dovada unei mari dis- 
creţii, alteori, dimpotrivă: el se ma- 
nifestă cu efuziune. Inutil să mai 
amintim dezinteresul său desăvâr- 
şit în relaţiile cu ceilalți. 


Prin smerenia sa, sfântul trece 
aproape neobservat, dar el se face 
totdeauna prezent când e ne- 
voie de sprijin, de mângâiere, de 
încurajare. El rămâne alături de cel 
pe care toţi l-au părăsit. Pentru el, 
nicio greutate nu este de netrecut, 
nicio piedică de neînvins, când e 
vorba de a scoate pe cineva dintr-o 
situaţie disperată. El vădeşte atunci 


o putere şi o dibăcie uimitoare, în- 
gemănate cu un calm şi o încredere 
de nezdruncinat, pentru că el crede 
cu tărie în ajutorul lui Dumnezeu 
cerut printr-o rugăciune stăruitoa- 
re. 


În gingăşia, în blândeţea, în smere- 
nia lui, percepem o putere pe care 
nicio altă putere pământească nu o 
poate încovoia pentru a o face să 
cadă din curăţia ei, din iubirea sa 
pentru Dumnezeu şi pentru oa- 
meni, din voinţa sa de a se dărui lui 
Dumnezeu cu totul şi de a sluji oa- 
menilor, pentru a-i ajuta să se mân- 
tuiască. 


Cuvinte din 
Limonariu 


„La o mănăstire din pustia Iudeii 
era obiceiul ca în Sfânta şi Marea 
Joi să vină aici săracii şi orfanii 
acestui ţinut şi să primească câte o 
jumătate de baniță de grâu, cinci 
prescuri, cam o jumătate de litru de 
vin şi un sfert de litru de miere. 
Într-un an a fost o lipsă mare de 
grâu. Când a venit Postul Mare, 
câţiva părinţi au zis stareţului nos- 
tru: 


- Anul acesta, avvo, să nu mai 
dăm săracilor, după cum este obi- 
ceiul, ca să nu lipsim mănăstirea, 
căci nu se găseşte grâu. 


Starețul a început să spună fraţilor: 


- Să nu întrerupem, fiilor, pomana 
rânduită de părintele nostru Teo- 
dosie cel Mare. Vedeţi, este o po- 
runcă a bătrânului şi nu ne va fi 


de folos dacă o călcăm. 


Fraţii însă stăruiau şi-l sileau pe 
stareţ, zicând-i: 


- Grâul n-are să ne ajungă nici 
pentru hrana noastră, dar să mai 
dăm şi altora. 


Starețul s-a întristat şi a spus: 
-Duceţi-vă, faceţi ce vreţi! 


Aşa că au hotărât să nu mai facă 
pomană ca de obicei, în Sfânta şi 
Marea Joi şi în Sfânta şi Marea 
Vineri. 


Însă când fratele care avea grijă de 
hambar s-a dus să deschidă hamba- 
rul, a văzut că tot grâul era încolţit, 
aşa că au fost siliți să arunce tot 
grâul în mare. Atunci avva a înce- 
put să spună fraţilor: 


- Aşa pățeşte cel care calcă rându- 
ielile părintelui nostru; culege roa- 
dele neascultării. Trebuia să dăm 
cinci sute de baniţe de grâu; prin 
ele puteam cinsti prin ascultare şi 
pe părintele nostru, Teodosie, şi 
puteam mângâia şi pe săraci. Iată, 
acum am pierdut aproape cinci mii 
de baniţe de grâu. Ce am folosit 
noi, fiilor? Dimpotrivă, am făcut 
două lucruri rele: unul, că am căl- 
cat porunca părintelui nostru; al 
doilea, că nu ne-am pus nădejdea 
în Dumnezeu, ci în hambar. Să în- 
vățăm din asta, fraţilor, că Dum- 
nezeu este Cel care conduce toată 
omenirea şi că Sf. Teodosie se în- 
grijeşte nevăzut de noi, copiii lui.” 


